
	1.
	Anotācija (ex-ante)
2.3. Administratīvo izmaksu novērtējums juridiskām personām
	Iebildums
Ņemot vērā to, ka noteikumu projektā ir noteiktas informācijas sniegšanas prasības lidaparātu operatoriem, proti, pieteikuma iesniegšana lidojuma atļaujas saņemšanai (noteikumu 3., 14.–16. un 23.–25. punkts), lūdzam veikt tiesību aktā iekļauto informācijas sniegšanas pienākumu izvērtējumu un atbilstoši vērtējumam veikt administratīvo izmaksu monetāru novērtējumu.

Tiesību aktu projektiem ir jāvērtē ietekme uz administratīvo slogu, un apstiprinoša rezultāta gadījumā jāveic administratīvo izmaksu monetārs novērtējums saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 15. punktu.

Lai veiktu administratīvo izmaksu monetāru novērtējumu, ir nepieciešams izprast informācijas sniegšanas metodi un veicamās darbības, proti, kādā veidā informācija ir sagatavojama un sniedzama (iesnieguma sagatavošanas laiks, papildus iegūstamās informācijas veidi, iesnieguma nosūtīšana – e-pasts, informācijas sistēma, vēstule u. c.), kā arī noteikt noteikumos Nr. 617 paredzēto formulas parametru vērtības.

Lai vienkāršotu aprēķinu veikšanu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē: https://www.mk.gov.lv/lv/media/16905/download?attachment) 22.–25. lappusē ietvertos norādījumus administratīvo izmaksu monetārā novērtējuma veikšanai.

Aprēķinu veikšanai lūdzam izmantot paplašināto standarta izmaksu modeli. Metodiskie materiāli aprēķinu veikšanai pieejami Ministru kabineta tīmekļvietnē sadaļā “Metodiskās rokasgrāmatas un apmācības”.

	2.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums
Lūdzam labot norādītās mērķa grupas, ņemot vērā to, ka Latvijas valsts iestādes ir noteikumu projekta īstenotāji.
Piedāvātā redakcija
Tiesiskais regulējums tieši ietekmē publisko tiesību juridiskās personas — ārvalstu valstu un starptautisko organizāciju institūcijas. Šo noteikumu kontekstā tie ir trešo valstu valsts lidaparātu operatori, NATO un Eiropas Savienības dalībvalstu valsts lidaparātu operatori.
	Diāna Krikščūna (VK)



